**แบบฟอร์มข้อมูลเพื่อการวิเคราะห์สภาวการณ์และศักยภาพ**

**ประกอบการจัดทำแผนพัฒนาจังหวัด พ.ศ.2566 – 2570 ฉบับทบทวน พ.ศ. 2567**

**หน่วยงาน : สำนักงานเกษตรจังหวัดแพร่**

1. **ข้อมูลพื้นที่การเกษตร**
* ระบุจำนวนพื้นที่เกษตรจังหวัดแพร่ จำนวนครัวเรือนที่ประกอบอาชีพการเกษตร

|  |  |
| --- | --- |
| **อำเภอ** | **จำนวน** |
| **จำนวนครัวเรือน** | **ครัวเรือนเกษตรกร** | **พื้นที่การเกษตร (ไร่)** |
| เมืองแพร่ |  52,356  |  10,516  |  124,995  |
| ร้องกวาง |  18,590  |  8,081  |  130,726  |
| ลอง |  20,584  |  10,244  |  117,637  |
| สูงเม่น |  29,688  |  7,748  |  64,421  |
| เด่นชัย |  15,071  |  3,842  |  53,435  |
| สอง |  19,179  |  9,242  |  159,863  |
| วังชิ้น |  16,643  |  9,985  |  133,797  |
| หนองม่วงไข่ |  6,929  |  3,137  |  36,288  |
| **รวม** |  **179,040**  |  **62,795**  |  **821,162**  |

ที่มา : สำนักงานเกษตรจังหวัดแพร่ ข้อมูล ณ วันที่ 11 เดือนเมษายน 2565

1. **พืชเศรษฐกิจที่สำคัญของจังหวัดแพร่** (อาทิ ข้าว ข้าวโพดเลี้ยงสัตว์ มันสำปะหลัง)

**ตารางข้อมูลข้าวนาปี ย้อนหลัง 3 ปี**

|  |  |  |
| --- | --- | --- |
| **ที่** | **อำเภอ** | **ข้อมูลเปรียบเทียบ 3 ปี (ข้าวนาปี)** |
| **ปี 2562** | **ปี 2563** | **ปี 2564** |
| **จำนวนพื้นที่เพาะปลูก (ไร่)** | **ผลผลิตต่อไร่ (กก.)** | **มูลค่า(ล้านบาท)** | **จำนวนพื้นที่เพาะปลูก (ไร่)** | **ผลผลิตต่อไร่ (กก.)** | **มูลค่า (ล้านบาท)** | **จำนวนพื้นที่เพาะปลูก (ไร่)** | **ผลผลิตต่อไร่ (กก.)** | **มูลค่า (ล้านบาท)** |
| 1 | อ.เมืองแพร่ | 55,172.51 | 570 | 503.17 | 56,588.81 | 509 | 247.71 | 55,575.02 | 553 | 242.79 |
| 2 | อ.ร้องกวาง | 32,380.58 | 555 | 287.54 | 36,290.49 | 522 | 162.92 | 35,579.35 | 560 | 157.40 |
| 3 | อ.ลอง | 43,703.64 | 548 | 383.19 | 44,416.34 | 464 | 177.24 | 44,040.24 | 487 | 169.44 |
| 4 | อ.สูงเม่น | 43,779.26 | 647 | 453.20 | 45,783.78 | 592 | 233.09 | 45,684.64 | 627 | 226.29 |
| 5 | อ.เด่นชัย | 14,543.22 | 626 | 145.66 | 14,919.32 | 536 | 68.77 | 14,978.96 | 588 | 69.58 |
| 6 | อ.สอง | 47,653.71 | 600 | 457.48 | 49,074.78 | 547 | 230.86 | 47,315.77 | 540 | 201.85 |
| 7 | อ.วังชิ้น | 36,095.47 | 457 | 263.93 | 36,122.47 | 425 | 132.03 | 35,706.75 | 434 | 122.42 |
| 8 | อ.หนองม่วงไข่ | 19,510.25 | 645 | 201.35 | 20,032.96 | 613 | 105.61 | 19,678.26 | 635 | 98.72 |
|  | **รวม** | **292,838.64** | **616** | **2,886.22** | **303,228.95** | **555** | **1,447.31** | **298,558.99** | **583** | **1,375.07** |

ที่มา : สำนักงานเกษตรจังหวัดแพร่ ข้อมูล ณ วันที่ 11 เดือนเมษายน 2565

 - ระบุจำนวนพื้นที่ปลูกในแต่ละอำเภอ ผลผลิตรวม และผลผลิตต่อไร่ (ข้อมูลเปรียบเทียบย้อนหลัง 3 ปี) พร้อมอธิบายปัจจัยที่ส่งผลต่อการเพาะปลูก อาทิ สภาพอากาศ คุณภาพดิน สภาพปัญหาเกี่ยวกับการเพาะปลูก แนวโน้มความต้องการของตลาด และแนวทางในการส่งเสริมการเพาะปลูกพืชเศรษฐกิจ

 **ภาวะการผลิตข้าวนาปี** พื้นที่ปลูกข้าวนาปีในแต่ละอำเภอของจังหวัดแพร่ มีแนวโน้มลดลงเมื่อเทียบกับปีที่ผ่านมา และผลผลิตข้าวนาปี ปี 2564 เพิ่มขึ้นเมื่อเทียบกับปีที่ผ่านมา เนื่องจากสภาพอากาศมีความเหมาะสมเอื้ออำนวยต่อการผลิต ปริมาณน้ำมีเพียงพอต่อการเจริญเติบโต ประกอบกับเกษตรกรมีการบริหารจัดการแปลงการดูแลจัดการโรคและแมลงศัตรูพืชที่ดี รวมทั้งการดำเนินมาตรการช่วยเหลือของภาครัฐอย่างต่อเนื่อง ได้แก่ โครงการประกันรายได้ โครงการสนับสนุนค่าบริหารจัดการและพัฒนาคุณภาพผลผลิต

 **ระดับราคา** ปี 2564 ราคาข้าวเปลือกนาปีที่เกษตรกรขายได้ ความชื้น 14 - 15% เฉลี่ยตันละ 9,685 บาท ลดลงเมื่อเทียบกับปีที่ผ่านมา ซึ่งมีราคาเฉลี่ยตันละ 14,306 บาท หรือลดลงร้อยละ 32.3 เนื่องจากผลกระทบจากการแพร่ระบาดของเชื้อไวรัส โคโรนา-2019 ส่งผลให้ความต้องการภายในประเทศลดลง ทำให้ราคาที่เกษตรกรขายได้ลดลง (ที่มา : สำนักงานเศรษฐกิจการเกษตร ข้อมูลรายงานภาวะเศรษฐกิจการเกษตรจังหวัดแพร่ ปี 2564 และแนวโน้มปี 2565)

**ตารางข้อมูลข้าวโพดเลี้ยงสัตว์ รุ่น 1 ย้อนหลัง 3 ปี (วันที่เพาะปลูก 1 มีนาคม - 31 ตุลาคม)**

|  |  |  |
| --- | --- | --- |
| **ที่** | **อำเภอ** | **ข้อมูลเปรียบเทียบ 3 ปี (ข้าวโพดเลี้ยงสัตว์ รุ่น 1)** |
| **ปี 2562** | **ปี 2563** | **ปี 2564** |
| **จำนวนพื้นที่เพาะปลูก (ไร่)** | **ผลผลิตต่อไร่ (กก.)** | **มูลค่า (ล้านบาท)** | **จำนวนพื้นที่เพาะปลูก (ไร่)** | **ผลผลิตต่อไร่ (กก.)** | **มูลค่า (ล้านบาท)** | **จำนวนพื้นที่เพาะปลูก (ไร่)** | **ผลผลิตต่อไร่ (กก.)** | **มูลค่า (ล้านบาท)** |
| 1 | อ.เมืองแพร่ | 5,480.83 | 663 | 27.98 | 4,897.20 | 620 | 21.25 | 4,660.46 | 655 | 26.71 |
| 2 | อ.ร้องกวาง | 60,907.51 | 703 | 329.70 | 70,053.34 | 657 | 322.18 | 73,186.26 | 693 | 443.78 |
| 3 | อ.ลอง | 44,550.00 | 692 | 237.38 | 46,265.08 | 674 | 218.28 | 46,095.60 | 660 | 266.20 |
| 4 | อ.สูงเม่น | 2,592.84 | 650 | 12.98 | 1,573.52 | 620 | 6.83 | 1,594.55 | 631 | 8.80 |
| 5 | อ.เด่นชัย | 4,245.66 | 655 | 21.41 | 4,741.89 | 616 | 20.45 | 5,087.44 | 626 | 27.87 |
| 6 | อ.สอง | 66,934.61 | 691 | 356.14 | 68,357.44 | 655 | 313.42 | 75,296.73 | 682 | 449.33 |
| 7 | อ.วังชิ้น | 14,004.58 | 658 | 70.96 | 11,071.68 | 621 | 48.13 | 10,109.35 | 642 | 56.79 |
| 8 | อ.หนองม่วงไข่ | 4,545.36 | 686 | 24.01 | 4,302.62 | 649 | 19.55 | 4,184.69 | 698 | 25.56 |
|  | **รวม** | **203,261.39** | **690** | **1,079.93** | **211,262.77** | **654** | **967.16** | **220,215.08** | **676** | **1,302.57** |

ที่มา : สำนักงานเกษตรจังหวัดแพร่ ข้อมูล ณ วันที่ 11 เดือนเมษายน 2565

 - ระบุจำนวนพื้นที่ปลูกในแต่ละอำเภอ ผลผลิตรวม และผลผลิตต่อไร่ (ข้อมูลเปรียบเทียบย้อนหลัง 3 ปี) พร้อมอธิบายปัจจัยที่ส่งผลต่อการเพาะปลูก อาทิ สภาพอากาศ คุณภาพดิน สภาพปัญหาเกี่ยวกับการเพาะปลูก แนวโน้มความต้องการของตลาด และแนวทางในการส่งเสริมการเพาะปลูกพืชเศรษฐกิจ

 **ภาวะการผลิตข้าวโพดเลี้ยงสัตว์** **รุ่น 1** พื้นที่ปลูกข้าวโพดเลี้ยงสัตว์ รุ่น 1 ในแต่ละอำเภอของจังหวัดแพร่ และผลผลิตข้าวโพดเลี้ยงสัตว์ รุ่น 1 ปี 2564 เพิ่มขึ้นเมื่อเทียบกับปีที่ผ่านมา เนื่องจากปริมาณน้ำฝนมีเพียงพอ ในระยะการเจริญเติบโตของพืช ประกอบกับเกษตรกรมีการบริหารจัดการโรคแมลงที่ดี เกษตรกรกลับมาปลูกในพื้นที่เดิมที่เคยปล่อยว่างจากปีที่ผ่านมา และเกษตรกรบางรายปลูกทดแทนในพื้นที่ยาสูบเดิม เกษตรกรมีองค์ความรู้และประสบการณ์ สามารถควบคุมการระบาดของหนอนกระทู้ได้ดีขึ้น

 **ระดับราคา** ราคาที่เกษตรกรขายได้ ณ ความชื้นเฉลี่ย 14.5 % เฉลี่ยเพิ่มขึ้น เนื่องจากราคาข้าวโพดเลี้ยงสัตว์ในตลาดโลกปรับตัวสูงขึ้น ตามสถานการณ์ราคาน้ำมันที่ปรับตัวสูงขึ้น และเกษตรกรสามารถควบคุมการระบาดและกำจัดหนอนกระทู้ลายจุดได้อย่างมีประสิทธิภาพ ทำให้คุณภาพข้าวโพดเลี้ยงสัตว์ที่เกษตรกรผลิตได้มีคุณภาพดีขึ้น (ที่มา : สำนักงานเศรษฐกิจการเกษตร ข้อมูลรายงานภาวะเศรษฐกิจการเกษตรจังหวัดแพร่ ปี 2564 และแนวโน้มปี 2565)

**ตารางข้อมูลข้าวโพดเลี้ยงสัตว์ รุ่น 2 ย้อนหลัง 3 ปี (วันที่เพาะปลูก 1 พฤศจิกายน - 28 กุมภาพันธ์)**

|  |  |  |
| --- | --- | --- |
| **ที่** | **อำเภอ** | **ข้อมูลเปรียบเทียบ 3 ปี (ข้าวโพดเลี้ยงสัตว์ รุ่น 2)** |
| **ปี 2562** | **ปี 2563** | **ปี 2564** |
| **จำนวนพื้นที่เพาะปลูก (ไร่)** | **ผลผลิตต่อไร่ (กก.)** | **มูลค่า (ล้านบาท)** | **จำนวนพื้นที่เพาะปลูก (ไร่)** | **ผลผลิตต่อไร่ (กก.)** | **มูลค่า (ล้านบาท)** | **จำนวนพื้นที่เพาะปลูก (ไร่)** | **ผลผลิตต่อไร่ (กก.)** | **มูลค่า (ล้านบาท)** |
| 1 | อ.เมืองแพร่ | 6,651.87 | 759 | 37.87 | 6,229.82 | 720 | 37.23 | 6,969.58 | 672 | 43.56 |
| 2 | อ.ร้องกวาง | 11,837.04 | 792 | 70.31 | 14,789.03 | 803 | 98.57 | 9,642.51 | 810 | 72.64 |
| 3 | อ.ลอง | 258.81 | 802 | 1.56 | 523.40 | 762 | 3.31 | 304.60 | 754 | 2.14 |
| 4 | อ.สูงเม่น | 4,585.38 | 828 | 28.48 | 4,338.64 | 791 | 28.48 | 1,246.69 | 723 | 8.38 |
| 5 | อ.เด่นชัย | 271.40 | 704 | 1.43 | 145.59 | 697 | 0.84 | 172.50 | 699 | 1.12 |
| 6 | อ.สอง | 20,813.61 | 820 | 128.00 | 19,690.54 | 835 | 136.47 | 5,846.24 | 787 | 42.79 |
| 7 | อ.วังชิ้น | 1,156.50 | 739 | 6.41 | 1,019.47 | 760 | 6.43 | 199.43 | 720 | 1.34 |
| 8 | อ.หนองม่วงไข่ | 5,125.71 | 810 | 31.14 | 5,066.07 | 793 | 33.34 | 3,098.14 | 735 | 21.18 |
|  | **รวม** | **50,700.32** | **796** | **302.68** | **51,802.56** | **789** | **339.24** | **27,479.69** | **766** | **195.76** |

ที่มา : สำนักงานเกษตรจังหวัดแพร่ ข้อมูล ณ วันที่ 11 เดือนเมษายน 2565

 - ระบุจำนวนพื้นที่ปลูกในแต่ละอำเภอ ผลผลิตรวม และผลผลิตต่อไร่ (ข้อมูลเปรียบเทียบย้อนหลัง 3 ปี) พร้อมอธิบายปัจจัยที่ส่งผลต่อการเพาะปลูก อาทิ สภาพอากาศ คุณภาพดิน สภาพปัญหาเกี่ยวกับการเพาะปลูก แนวโน้มความต้องการของตลาด และแนวทางในการส่งเสริมการเพาะปลูกพืชเศรษฐกิจ

 **ภาวะการผลิตข้าวโพดเลี้ยงสัตว์ รุ่น 2** พื้นที่ปลูกข้าวโพดเลี้ยงสัตว์ รุ่น 2 ในแต่ละอำเภอของจังหวัดแพร่ ลดลงเมื่อเทียบกับปีที่ผ่านมา เนื่องจากเกษตรกรบางส่วนปล่อยทิ้งว่าง เพราะคาดว่าอาจเกิดภัยแล้งต่อเนื่องจากปีที่ผ่านมา และบางพื้นที่เกษตรกรปรับเปลี่ยนไปปลูกมันสำปะหลัง โดยเฉพาะในพื้นที่นอกเขตชลประทานที่ไม่มีแหล่งน้ำ เพราะมีแรงจูงใจจากสถานการณ์ราคาที่ดีต่อเนื่อง ต้นทุนการผลิตต่ำอีกทั้งได้รับการช่วยเหลือจากโครงการประกันรายได้เช่นกัน และบางส่วนมีการปรับเปลี่ยนไปปลูกข้าวโพดฯที่ผลิตเป็นเมล็ดพันธุ์ เพราะได้รับการจัดสรรโควตาเพิ่มจากบริษัทเอกชน และผลผลิตข้าวโพดเลี้ยงสัตว์ รุ่น 2 ปี 2564 ลดลงเมื่อเทียบกับปีที่ผ่านมา เนื่องจากบางพื้นที่ปริมาณน้ำไม่เพียงพอตลอดรอบการผลิต ประกอบกับเกษตรกรขาดความชำนาญ และสภาพพื้นที่เพาะปลูกหลายพื้นที่ไม่ค่อยเหมาะสม โดยเฉพาะสภาพดินที่เป็นดินเหนียวถึงเหนียวจัด ซึ่งเหมาะแก่การปลูกข้าวมากกว่า

 **ระดับราคา** ราคาที่เกษตรกรขายได้ ณ ความชื้นเฉลี่ย 14.5 % เฉลี่ยเพิ่มขึ้น เนื่องจากราคาข้าวโพดเลี้ยงสัตว์ในตลาดโลกปรับตัวสูงขึ้น ตามสถานการณ์ราคาน้ำมันที่ปรับตัวสูงขึ้น รวมทั้งภาครัฐดำเนินโครงการประกันรายได้อย่างต่อเนื่องส่งผลให้ราคาข้าวโพดเลี้ยงสัตว์ภาพรวมในปรับตัวเพิ่มขึ้น (ที่มา : สำนักงานเศรษฐกิจการเกษตร ข้อมูลรายงานภาวะเศรษฐกิจการเกษตรจังหวัดแพร่ ปี 2564 และแนวโน้มปี 2565)

**ตารางข้อมูลข้อมูลมันสำปะหลัง (วันที่เพาะปลูก วันที่ 1 ตุลาคม - 30 กันยายน)**

|  |  |  |
| --- | --- | --- |
| **ที่** | **อำเภอ** | **ข้อมูลเปรียบเทียบ 3 ปี (มันสำปะหลัง)** |
| **ปี 2562** | **ปี 2563** | **ปี 2564** |
| **จำนวนพื้นที่เพาะปลูก (ไร่)** | **ผลผลิตต่อไร่ (กก.)** | **มูลค่า (ล้านบาท)** | **จำนวนพื้นที่เพาะปลูก (ไร่)** | **ผลผลิตต่อไร่ (กก.)** | **มูลค่า (ล้านบาท)** | **จำนวนพื้นที่เพาะปลูก (ไร่)** | **ผลผลิตต่อไร่ (กก.)** | **มูลค่า (ล้านบาท)** |
| 1 | อ.เมืองแพร่ | 328.45 | 3,014 | 2.13 | 373.99 | 2,821 | 2.32 | 341.49 | 2,915 | 2.59 |
| 2 | อ.ร้องกวาง | 156.22 | 2,803 | 0.94 | 303.55 | 2,626 | 1.75 | 214.75 | 2,605 | 1.45 |
| 3 | อ.ลอง | 11,362.10 | 3,153 | 77.02 | 14,488.81 | 2,963 | 94.45 | 14,481.79 | 2,950 | 111.08 |
| 4 | อ.สูงเม่น | 548.35 | 2,460 | 2.90 | 1,428.04 | 2,401 | 7.54 | 875.22 | 2,384 | 5.42 |
| 5 | อ.เด่นชัย | 5,505.72 | 3,167 | 37.49 | 7,847.78 | 3,045 | 52.57 | 6,944.17 | 3,010 | 54.35 |
| 6 | อ.สอง | 231.69 | 3,040 | 1.51 | 396.26 | 2,900 | 2.53 | 572.90 | 2,854 | 4.25 |
| 7 | อ.วังชิ้น | 4,392.67 | 3,132 | 29.58 | 6,614.80 | 2,948 | 42.90 | 7,982.19 | 2,869 | 59.54 |
| 8 | อ.หนองม่วงไข่ | - | - | - | - | - | - | - | - | - |
|  | **รวม** | **22,525.20** | **3,134** | **151.78** | **31,453.23** | **2,958** | **204.69** | **31,412.51** | **2,915** | **238.08** |

ที่มา : สำนักงานเกษตรจังหวัดแพร่ ข้อมูล ณ วันที่ 11 เดือนเมษายน 2565

 - ระบุจำนวนพื้นที่ปลูกในแต่ละอำเภอ ผลผลิตรวม และผลผลิตต่อไร่ (ข้อมูลเปรียบเทียบย้อนหลัง 3 ปี) พร้อมอธิบายปัจจัยที่ส่งผลต่อการเพาะปลูก อาทิ สภาพอากาศ คุณภาพดิน สภาพปัญหาเกี่ยวกับการเพาะปลูก แนวโน้มความต้องการของตลาด และแนวทางในการส่งเสริมการเพาะปลูกพืชเศรษฐกิจ

 **ภาวการณ์ผลิตมันสำปะหลัง** พื้นที่การเพาะปลูกภาพรวมของจังหวัดแพร่ ไม่แตกต่างจากปีที่ผ่านมา แต่พบว่าพื้นที่ปลูกมันสำปะหลังในพื้นที่อำเภอวังชิ้นเพิ่มขึ้น เนื่องจากเกษตรกรปลูกเพิ่มในพื้นที่ว่าง (ไม่มีเอกสารสิทธิ์) และปลูกแทนข้าวโพดเลี้ยงสัตว์บางส่วน เพราะเห็นว่าต้นทุนการผลิตต่ำกว่า อีกทั้งมีแรงจูงใจจากมาตรการช่วยเหลือภาครัฐในโครงการประกันรายได้เกษตรกร และผลผลิตภาพรวมจังหวัดลดลง เนื่องจากได้รับผลกระทบปริมาณฝนที่ตกชุก ทำให้เกิดน้ำท่วมขังในบางพื้นที่ ส่งผลให้หัวมันเน่าเสีย ประกอบกับพื้นที่เพาะปลูกในพื้นที่เดิมซ้ำ ๆ ดินเสื่อมสภาพส่งผลให้หัวมันมีขนาดเล็กลง และพบปัญหาโรคและแมลงในมันสำปะหลังอีกด้วย

 **ระดับราคา** ราคาที่เกษตรกรขายได้เฉลี่ยเพิ่มขึ้น เนื่องจากประเทศจีน ซึ่งเป็นประเทศคู่ค้าหลักของไทย มีความต้องการใช้มันสำปะหลังอย่างต่อเนื่อง ประกอบกับภาครัฐดำเนินโครงการประกันรายได้เพื่อช่วยเหลือเกษตรกรอย่างต่อเนื่อง ส่งผลให้ราคามันสำปะหลังที่เกษตรกรขายได้อยู่ในเกณฑ์ดี (ที่มา : สำนักงานเศรษฐกิจการเกษตร ข้อมูลรายงานภาวะเศรษฐกิจการเกษตรจังหวัดแพร่ ปี 2564 และแนวโน้มปี 2565)

- ระบุพื้นที่ปลูก ผลผลิตเฉลี่ย ผลผลิตรวม และมูลค่าของพืชเศรษฐกิจจังหวัดแพร่แต่ละชนิดพืช

|  |  |  |  |  |  |
| --- | --- | --- | --- | --- | --- |
| **ชนิดพืช** | **พื้นที่ปลูก** | **พื้นที่ให้ผลผลิต (ไร่)** | **ผลผลิตเฉลี่ย** | **ผลผลิตรวม** | **มูลค่า** |
| **(ไร่)** | **(กก./ไร่)** | **(ตัน)** | **(ล้านบาท)** |
| ข้าวนาปี (ปี 2564/65) | 298,558.99 | 298,558.99 | 583.00 | 174,059.90 | 1,375.07 |
| ข้าวนาปรัง (ปี 2564/65) | 26,210.26 | 26,210.26 | 583.00 | 15,280.58 | 122.24 |
| ข้าวโพดเลี้ยงสัตว์ รุ่น 1 (ปี 2564/65) | 220,240.58 | 220,240.58 | 676.00 | 148,882.63 | 1,302.72 |
| ข้าวโพดเลี้ยงสัตว์ รุ่น 2 (ปี 2564/65) | 46,352.01 | 46,352.01 | 766.00 | 35,505.64 | 330.20 |
| มันสำปะหลัง (ปี 2564/65) | 31,412.50 | 31,412.50 | 2,915.00 | 91,567.44 | 238.08 |
| ส้มเขียวหวาน | 25,833.00 | 16,424.00 | 928.00 | 15,241.47 | 228.62 |
| พริก | 1,421.00 | 1,421.00 | 2,650.00 | 3,765.65 | 67.78 |
| แตงโมเนื้อ | 609.00 | 609.00 | 3,000.00 | 1,827.00 | 18.27 |
| แก้วมังกร | 1,223.00 | 810.00 | 2,000.00 | 1,620.00 | 27.54 |
| ลองกอง | 1,599.00 | 1,499.00 | 375.00 | 562.13 | 8.43 |
| ลางสาด | 4,158.00 | 3,844.00 | 403.00 | 1,549.13 | 23.24 |
| ลำไย | 3,724.00 | 3,709.00 | 391.00 | 1,450.22 | 29.00 |
| ทุเรียน | 2,330.00 | 600.00 | 308.00 | 184.80 | 14.78 |
| กาแฟ | 2,581.00 | 1,785.00 | 64.00 | 114.24 | 1.71 |
| ถั่วเหลือง รุ่น 1(ปี 2564/65) | 144.00 | 144.00 | 236.00 | 33.98 | 0.78 |
| ถั่วเหลือง รุ่น 2(ปี 2564/65) | 4,228.00 | 4,228.00 | 267.00 | 1,128.88 | 25.96 |
| ปาล์มน้ำมัน | 4,864.00 | 1,289.64 | 432.00 | 557.12 | 5.57 |
| ยางพารา | 42,965.00 | 14,688.00 | 220.00 | 3,231.36 | 206.81 |
| **รวม** | **718,453.35** | **673,824.99** | **-** | **496,562.17** | **4,026.83** |

ที่มา : สำนักงานเกษตรจังหวัดแพร่ ข้อมูล ณ วันที่ 21 เดือนเมษายน 2565

1. **ข้อมูลพืชที่มีศักยภาพสามารถส่งเสริมการเพาะปลูกในพื้นที่จังหวัดแพร่**

- ระบุปัจจัยที่ต้องการส่งเสริมการเพาะปลูก และแนวทางในการส่งเสริมการเพาะปลูกพืชชนิดดังกล่าว

1. **พืชและแมลงเศรษฐกิจ** อาทิ ข้าว พืชไร่ พืชผัก ไม้ผลไม้ยืนต้น และแมลงเศรษฐกิจ เป็นต้น
* **ระบบส่งเสริมเกษตรแบบแปลงใหญ่**

 - วิเคราะห์จัดทำแผน เป้าหมายการพัฒนาของกลุ่มตามการบริหารจัดการรูปแบบแปลงใหญ่ใน 5 ด้าน และปรับปรุงข้อมูลในประเด็นต่างๆ ได้แก่ ผลผลิตที่ได้ ต้นทุนการผลิต คุณภาพ มาตรฐานการผลิต ตลาด การบริหารจัดการถ่ายทอดความรู้ เน้นด้านการลดต้นทุน การเพิ่มผลผลิต การพัฒนาคุณภาพ การพัฒนาศักยภาพของเกษตรกรสู่ Smart Farmer และความเข้มแข็งของกลุ่มเกษตรกร/องค์กร/วิสาหกิจชุมชน การเชื่อมโยงตลาด และการบริหารจัดการกลุ่ม

 - ส่งเสริมการสร้างมูลค่าเพิ่มสินค้าเกษตร โดยสนับสนุนวัสดุในการพัฒนาคุณภาพเพื่อเพิ่มมูลค่าสินค้าเกษตร เช่น การแปรรูป การเพิ่มมูลค่า การปรับปรุงคุณภาพผลผลิต การเพิ่มช่องทางการจำหน่ายผ่านระบบสารสนเทศ เป็นต้น

 - ส่งเสริมการจัดทำแปลงเรียนรู้เพิ่มประสิทธิภาพการผลิต ทดสอบหรือสาธิตเทคโนโลยีในประเด็นที่เกษตรกรต้องการทราบ หรือเทคโนโลยีที่ต้องการชักชวนให้เกษตรกรพัฒนา ภายใต้ความเห็นชอบของสมาชิก และบูรณาการกับหน่วยงานวิชาการในพื้นที่

* **ส่งเสริมการผลิตสินค้าเกษตรอินทรีย์**

 โดยอบรมเกษตรกรเข้าสู่มาตรฐานเกษตรอินทรีย์และศึกษาดูงาน ติดตาม ให้คำปรึกษา และประเมินแปลงเบื้องต้น พร้อมทั้งสนับสนุนปัจจัยการผลิตเกษตรอินทรีย์

* **ส่งเสริมการใช้เครื่องจักรกลการเกษตรทดแทนแรงงานเกษตร**

 โดยสร้างช่างเกษตรท้องถิ่นประจำแปลงใหญ่

* **ยกระดับการผลิตและคุณภาพผลผลิตสินค้าเกษตรสู่มาตรฐาน GAP**

 โดยอบรมเกษตรกรสู่ระบบมาตรฐาน GAP และศึกษาดูงาน ติดตามให้คำปรึกษาแนะนำและตรวจประเมินแปลงเบื้องต้น สนับสนุนการจัดการและพัฒนาผลิตผลสินค้าเกษตร GAP ในขั้นต้น อาทิ สนับสนุนวัสดุหรือให้ความรู้ทางวิชาการด้านการตลาด แปรรูปผลผลิต บรรจุภัณฑ์ (Packaging) แบรนด์/โลโก้ การทำ QR - code แนะนำประชาสัมพันธ์สินค้า GAP ของกลุ่ม ประสานเชื่อมโยงกับตลาดเบื้องต้นได้

* **ส่งเสริมการอารักขาพืชเพื่อเพิ่มประสิทธิภาพการผลิตสินค้าเกษตร**

 โดยส่งเสริมและสนับสนุนให้เกษตรกรดำเนินการวางแผนและจัดการจัดการศัตรูพืชโดยวิธีผสมผสาน เน้นการบริหารจัดการ การถ่ายทอดความรู้ การป้องกันและกำจัดศัตรูพืชโดยวิธีผสมผสานและการใช้สารเคมีอย่างถูกต้องและปลอดภัย

* **ส่งเสริมให้เกษตรกรปรับเปลี่ยนการผลิตพืชที่เหมาะสมตามแผนที่ Agri-map**

 โดยจัดกระบวนการเรียนรู้การผลิตพืชเศรษฐกิจระดับอำเภอตามเขตความเหมาะสมสำหรับการปลูกพืชเศรษฐกิจของกระทรวงเกษตรและสหกรณ์ พร้อมการศึกษาดูงานในพื้นที่ที่มีการปลูกพืชที่เหมาะสมกับการปรับเปลี่ยนของเกษตรกร และสนับสนุนปัจจัยการผลิตที่จำเป็นในการปรับเปลี่ยนการผลิตพืชชนิดใหม่ที่เหมาะสม

* **ส่งเสริมการปลูกพืชหลากหลายฤดูนาปรัง**

 โดยจัดเวทีเรียนรู้เชื่อมโยงและจัดทำแผนการผลิตการตลาดเกษตรกรกับผู้ประกอบการรับซื้อผลผลิต จัดทำแผนการผลิต แผนการตลาด ในรูปแบบกลุ่ม และรายบุคคล จัดทำแปลงเรียนรู้การปลูกพืชหลากหลาย ส่งเสริมแปลงเรียนรู้และการเรียนรู้การปรับเปลี่ยนปลูกพืชหลากหลายในพื้นที่นาปรัง เผยแพร่ประชาสัมพันธ์การส่งเสริมการปลูกพืชหลากหลายผ่านช่องทางต่าง ๆ

* **ส่งเสริมการเพิ่มประสิทธิภาพการใช้น้ำระดับไร่นา**

 โดยการถ่ายทอดความรู้แก่เจ้าหน้าที่และเกษตรกรโดยวิธีการเรียนรู้แบบมีส่วนร่วมหลักสูตรการใช้น้ำอย่างรู้คุณค่าสำหรับเกษตรกร การจัดทำแปลงเรียนรู้การเพิ่มประสิทธิภาพการใช้น้ำในระดับไร่นา

1. **ข้าวโพดเลี้ยงสัตว์**
* **เพิ่มประสิทธิภาพการผลิตข้าวโพดเลี้ยงสัตว์หลังฤดูทำนา**

 โดยการอบรมให้ความรู้การปลูกข้าวโพดเลี้ยงสัตว์หลังฤดูทำนาอย่างถูกต้องแก่เกษตรกร และจัดทำแปลงเรียนรู้การปลูกข้าวโพดเลี้ยงสัตว์หลังฤดูทำนา

1. **มันสำปะหลัง**
* **เพิ่มประสิทธิภาพการผลิตสินค้าเกษตรมันสำปะหลัง**

 โดยส่งเสริมและพัฒนาเกษตรกร เน้นบริหารจัดการถ่ายทอดความรู้แก่เกษตรกร จัดทำแปลงขยายผลแปลงต้นแบบการเพิ่มประสิทธิภาพการผลิตมันสำปะหลัง เน้น การทำแปลงพันธุ์มันสำปะหลังสะอาด" โดยขยายผลจากแปลงต้นแบบการเพิ่มประสิทธิภาพการผลิตมันสำปะหลังและแปลงส่งเสริมการผลิตพันธุ์มันสำปะหลังพันธุ์ดี

1. **ไผ่**
* **ส่งเสริมการเพิ่มประสิทธิภาพการผลิตไผ่และหวายเพื่อความยั่งยืน**

 โดยสร้างการรับรู้และความเข้าใจ และส่งเสริมการรวมกลุ่มเกษตรกรผู้ผลิตไผ่และหวาย เน้นจัดเวทีแลกเปลี่ยนเรียนรู้ของกลุ่มเกษตรกรที่เข้าร่วมโครงการ วิเคราะห์สภาพพื้นที่ สภาพการผลิต สภาพการตลาดของกลุ่ม เพื่อกำหนดแนวทางในการพัฒนาถ่ายทอดความรู้ตามประเด็นที่ได้จากการวิเคราะห์สภาพการปลูกไผ่ของกลุ่ม พัฒนาความรู้และศักยภาพของเกษตรกรเกี่ยวกับการเพิ่มประสิทธิภาพการผลิตไผ่ ด้านการผลิต การแปรรูป การตลาด และการบริหารจัดการ ศึกษาดูงานแปลงไผ่ที่ประสบผลสำเร็จในพื้นที่และจัดทำแปลงเรียนรู้เพื่อเพิ่มประสิทธิภาพการผลิตไผ่ โดยสนับสนุนปัจจัยการผลิต เช่น พันธุ์ไผ่ ปุ๋ยเชิงเดี่ยว และปุ๋ยอินทรีย์ เป็นต้น ประเมินศักยภาพการดำเนินกิจกรรมในแต่ละขั้นตอนการดำเนินงาน ติดตามผลการดำเนินงานโครงการ ให้คำแนะนำปรึกษาแก่เกษตรกร

1. **กาแฟ**
* **ส่งเสริมการเพิ่มประสิทธิภาพการผลิต การพัฒนาคุณภาพผลผลิต การแปรรูปและการเพิ่มมูลค่าสินค้ากาแฟ**

 โดยถ่ายทอดความรู้ให้เกษตรกรผู้ปลูกกาแฟ ศึกษาดูงานกลุ่มผู้ผลิตกาแฟที่มีศักยภาพ และประสบความสำเร็จ จัดทำแปลงเรียนรู้เกี่ยวกับการบริหารจัดการสวนกาแฟ การพัฒนาสวนกาแฟแบบผสมผสาน และสนับสนุนปัจจัยการผลิตหรืออุปกรณ์ในการจัดทำแปลงเรียนรู้ เช่น ต้นพันธุ์กาแฟ วัสดุทางการเกษตร และปุ๋ย เป็นต้น ติดตามและประเมินสถานการณ์การผลิตกาแฟ

1. **พืชตระกูลถั่ว**
* **ส่งเสริมการเพิ่มประสิทธิภาพการผลิตพืชตระกูลถั่วเพื่อความมั่นคงด้านอาหาร**

 โดยการจัดตั้งและพัฒนาศูนย์ผลิตเมล็ดพันธุ์พืชตระกูลถั่วชุมชน การบริหารจัดการถ่ายทอดความรู้แก่เกษตรกร จัดทำแปลงเรียนรู้การผลิตเมล็ดพันธุ์พืชตระกูลถั่วชุมชน จัดทำแปลงส่งเสริมการผลิตเมล็ดพันธุ์พืชตระกูลถั่วชุมชน การบริหารจัดการรณรงค์และประชาสัมพันธ์การส่งเสริมการปลูกพืชตระกูลถั่ว

1. **สมุนไพร**
* **ส่งเสริมการเพิ่มประสิทธิภาพการผลิตสมุนไพร**

 โดยการพัฒนาความรู้และศักยภาพของเกษตรกรด้านการเพิ่มประสิทธิภาพการผลิตสมุนไพร และจัดทำจุดเรียนรู้การเพิ่มประสิทธิภาพการผลิตสมุนไพร

1. **แมลงเศรษฐกิจ**
* **เพิ่มประสิทธิภาพการผลิตแมลงเศรษฐกิจ**

โดยจัดเวทีวิเคราะห์ความต้องการในการพัฒนาความรู้ด้านแมลงเศรษฐกิจ ถ่ายทอดความรู้ให้เกษตรกรด้านแมลงเศรษฐกิจและศึกษาดูงาน

1. **ส้มโอ**
* **ส่งเสริมอาชีพด้านการเกษตรตามอัตลักษณ์และภูมิปัญญาท้องถิ่น**

 โดยจัดอบรมถ่ายทอดเทคโนโลยีการผลิตสินค้าไม้ผลอัตลักษณ์พื้นถิ่น จัดทำแปลงเรียนรู้การผลิตไม้ผลอัตลักษณ์ที่ได้มาตรฐาน เพื่อใช้เป็นจุดสาธิตและถ่ายทอดความรู้ให้กับสมาชิกในพื้นที่ พัฒนาสินค้าไม้ผลอัตลักษณ์สู่กระบวนการรับรองสินค้า GI และตรวจสอบย้อนกลับได้ พัฒนาบรรจุภัณฑ์เพื่อเพิ่มมูลค่าผลไม้อัตลักษณ์ การตลาด การประชาสัมพันธ์ และเผยแพร่สินค้าไม้ผลอัตลักษณ์คุณภาพดีสู่ผู้บริโภค

1. **ลำไย**
* **เพิ่มประสิทธิภาพการจัดทำข้อมูลประมาณการผลผลิตไม้ผล (ลำไย)**

 โดยสำรวจแปลงพยากรณ์เพื่อประเมินสถานการณ์ผลผลิตไม้ผลระดับอำเภอ คัดเลือกแปลงพยากรณ์ไม้ผลให้สอดคล้องกับพื้นที่การผลิต (ลำไย) จัดทำ Focus Group เพื่อสรุปข้อมูลการประเมินสถานการณ์ผลผลิตในแปลงพยากรณ์ ตั้งแต่ก่อนฤดูกาลผลิต จนเสร็จสิ้นฤดูกาลผลิต

1. **ห้อม**
* **พัฒนาฐานข้อมูลภูมิปัญญาท้องถิ่นด้านการเกษตรเพื่อเสริมสร้างอัตลักษณ์พื้นถิ่น**

โดยการพัฒนาต่อยอดองค์ความรู้ภูมิปัญญาฯ จัดประชุมหน่วยงานที่เกี่ยวข้อง สนับสนุนปัจจัยการผลิต และเผยแพร่ประชาสัมพันธ์

1. **ปัญหาด้านการเกษตรจังหวัดแพร่**

**4.1 เกษตรกร**

1. เกษตรกรยังปลูกพืชในเขตพื้นที่ที่ไม่เหมาะสมกับชนิดพืช
2. เกษตรกรไม่ยอมรับเทคโนโลยีสมัยใหม่
3. เกษตรกรไม่อยากลงทุนด้านเทคโนโลยีเนื่องจากต้นทุนสูง
4. เกษตรกรไม่มีเอกสารสิทธิ์ที่ดินทำกิน เป็นข้อจำกัดของภาครัฐที่จะเข้าไปดำเนินงานส่งเสริมในพื้นที่ที่ไม่มีเอกสารสิทธิที่ดินทำกิน
5. ขาดแคลนแรงงานด้านการเกษตร เกษตรกรส่วนใหญ่เป็นผู้สูงวัยมีข้อจำกัดในการเข้าถึงและการใช้เทคโนโลยีในการทำเกษตรสมัยใหม่
6. ไม่มีความภูมิใจในอาชีพเกษตรกร
7. การรวมกลุ่มของเกษตรกร ยังไม่เข้มแข็งและขาดการเชื่อมโยงเครือข่าย

 **4.2 พื้นที่**

1. พื้นที่ถือครองเฉลี่ยจำนวน 10 ไร่ต่อครัวเรือน
2. ขาดแคลนแหล่งน้ำขนาดเล็ก กลาง และขนาดใหญ่
3. ระบบส่งน้ำยังไม่ครอบคลุมพื้นที่การเกษตร
4. พื้นที่มีความลาดชัน ทำให้มีข้อจำกัดในการนำเทคโนโลยีเข้าไปใช้ในพื้นที่
5. ปัญหาเรื่องโรคและแมลงศัตรูพืช ทั้งศัตรูพืชประจำถิ่นและศัตรูพืชอุบัติใหม่
6. ภัยธรรมชาติ เช่น น้ำท่วม ฝนแล้ง เป็นต้น

 **4.3 สินค้า**

1. ผลผลิตทางการเกษตรยังขาดคุณภาพและไม่ได้รับการรับรองมาตรฐาน
2. สินค้าแปรรูปและบรรจุภัณฑ์ไม่มีความหลากหลาย
3. ราคาสินค้าเกษตรกรไม่แน่นอน
4. ต้นทุนการผลิตสูง
5. **แนวทางการแก้ไขปัญหา และการพัฒนาด้านการเกษตรจังหวัดแพร่**

**5.1 เกษตรกร**

 1) ปรับเปลี่ยนพื้นที่ทำการเกษตรให้เหมาะสมกับเขตพื้นที่ความเหมาะสมสำหรับพืช หากเกษตรกรไม่สามารถปรับเปลี่ยนพื้นที่ปลูกได้เนื่องจากมีพื้นที่จำกัดควรถ่ายทอดเทคโนโลยีพัฒนาพื้นที่เพิ่มผลผลิตในพื้นที่นั้นๆ

2) หน่วยงานของรัฐที่รับผิดชอบพื้นที่ที่เกษตรกรเข้าไปทำกิน สามารถรับรองการใช้ประโยชน์ในพื้นที่นั้นๆ จะเพิ่มโอกาสของเกษตรกรในการเข้าร่วมโครงการต่างๆ ของภาครัฐได้**ะ**

 3) ส่งเสริมคนรุ่นใหม่หันมาทำอาชีพเกษตร และพัฒนาให้เป็นเกษตรกรปราดเปรื่อง รักและภาคภูมิใจในอาชีพเกษตรกรรม

 5) ส่งเสริมการรวมกลุ่มของเกษตรกร และพัฒนากลุ่มเกษตรกร/วิสาหกิจชุมชนให้มีความเข้มแข็งและเชื่อมโยงเครือข่าย

**5.2 พื้นที่**

 1) พัฒนาแหล่งน้ำขนาดเล็ก กลาง และขนาดใหญ่

 2) สร้างระบบส่งน้ำให้ครอบคลุมพื้นที่การเกษตร

 3) ส่งเสริมให้มีการปรับพื้นที่ทำการเกษตรกรให้มีขนาดใหญ่รองรับการนำเทคโนโลยีเข้าไปใช้ในพื้นที่ได้สะดวกและจัดการง่ายขึ้น

 3) ถ่ายทอดเทคโนโลยีการบริหารจัดการศัตรูพืชแบบผสมผสม

**5.3 สินค้า**

1. ส่งเสริมให้เกษตรกรผลิตสินค้าเกษตรกรให้มีคุณภาพและได้รับการรับรองมาตรฐาน
2. ส่งเสริมและพัฒนาสินค้าแปรรูปและบรรจุภัณฑ์ให้มีความหลากหลายและสวยงาม

3) ส่งเสริมและพัฒนาการรวมกลุ่มเกษตรกร/วิสาหกิจชุมชน ให้มีความเข้มแข็งและเชื่อมโยงเครือข่ายทั้งจังหวัด

 4) ส่งเสริมและพัฒนาช่องทางการจำหน่ายสินค้าเกษตรกรให้มีหลายช่องทาง โดยเฉพาะช่องทางการจำหน่ายสินค้าออนไลน์

1. **ผลการดำเนินงานที่ผ่านมา**

 การดำเนินงานส่งเสริมการปลูกพืชเศรษฐกิจของจังหวัดแพร่ที่ผ่านทั้งในส่วนที่เป็นภารกิจของหน่วยงานและผลงานที่ได้รับการจัดสรรงบประมาณตามแผนปฏิบัติราชการประจำปีของจังหวัดในปีที่ผ่านมา

 **6.1 โครงการยกระดับแปลงใหญ่ด้วยเกษตรสมัยใหม่ และเชื่อมโยงตลาดจังหวัดแพร่ ปี 2564**

 จังหวัดแพร่ ได้รับการอนุมัติงบประมาณรายจ่ายประจำปีงบประมาณ พ.ศ.2564 เงินกู้ตามแผนงานฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรน่า 2019 โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด เมื่อวันที่ 29 มีนาคม 2564 และเมื่อวันที่ 11 มิถุนายน 2564 ในการประชุมคณะกรรมการบริหารโครงการฯ ระดับจังหวัดแพร่ ครั้งที่ 2/2564 โดยมีนายสมหวัง พ่วงบางโพ ผู้ว่าราชการจังหวัดแพร่ เป็นประธาน ได้ให้ความเห็นชอบ โครงการที่กลุ่มแปลงใหญ่นำเสนอ จำนวน 20 โครงการ งบประมาณทั้งสิ้น 53,158,305 บาท ซึ่งประกอบด้วย กลุ่มแปลงใหญ่ด้านพืชและแมลงเศรษฐกิจ ที่สำนักงานเกษตรจังหวัดแพร่ รับผิดชอบ จำนวน 10 โครงการ งบประมาณ 23,945,280 บาท และกลุ่มแปลงใหญ่ด้านข้าว ที่ศูนย์วิจัยข้าวแพร่ รับผิดชอบ จำนวน 10 โครงการ งบประมาณ 29,213,025 บาท เมื่อวันที่ 25 มิถุนายน 2564 ได้มีพิธีลงนามในบันทึกข้อตกลง (MOU) การใช้จ่ายงบประมาณโครงการฯ โดยผู้แทนคณะกรรมการกลุ่มแปลงใหญ่ จำนวน 20 กลุ่ม กับนายประภาส สานอูป เกษตรจังหวัดแพร่ และนายมุ่งมาตร วังกะ ผู้อำนวยการศูนย์วิจัยข้าวแพร่ ณ ห้องประชุมศูนย์วิจัยข้าวแพร่ โดยมีนายสมหวัง พ่วงบางโพ ผู้ว่าราชการจังหวัดแพร่ ร่วมเป็นสักขีพยานฯ พร้อมทั้งโอนจัดสรรงบประมาณให้กลุ่มแปลงใหญ่ผ่านธนาคารเพื่อการเกษตรและสหกรณ์การเกษตร เมื่อวันที่ 30 มิถุนายน 2564 จำนวน 20 กลุ่ม

 โดยกลุ่มแปลงใหญ่ทั้ง 20 กลุ่ม ได้ดำเนินกิจกรรมตามโครงการที่ได้รับการอนุมัติงบประมาณ เพื่อเพิ่มประสิทธิภาพการผลิตและลดต้นทุนการผลิตให้กับเกษตรกรหรือกลุ่มเกษตรกร โดยการประยุกต์ใช้เทคโนโลยีและนวัตกรรมที่เหมาะสม รวมทั้งเครือข่ายความร่วมมือจากภาคส่วนต่างๆ ในการร่วมกันบริหารจัดการให้เกิดประสิทธิภาพ และยกระดับการผลิตไปสู่สินค้าที่มีคุณภาพมาตรฐาน สอดคล้องกับความต้องการของตลาดและอุตสาหกรรมต่อเนื่อง

 โดยมีเจ้าหน้าที่สำนักงานเกษตรจังหวัดแพร่ สำนักงานเกษตรอำเภอทุกอำเภอ ศูนย์วิจัยข้าวแพร่ และหน่วยงานในสังกัดกระทรวงเกษตรและสหกรณ์ที่เกี่ยวข้อง อาทิ สำนักงานตรวจบัญชีและสหกรณ์แพร่ ได้ลงพื้นที่ติดตามการดำเนินงานของกลุ่มแปลงใหญ่ทั้ง 20 กลุ่ม อย่างต่อเนื่อง พร้อมทั้งได้ให้คำแนะนำในการดำเนินงานให้ถูกต้อง รัดกุมและมีความโปร่งใส ตรวจสอบได้ โดยผลการดำเนินงานภายหลังสิ้นสุดโครงการฯ เมื่อวันที่ 31 ธันวาคม 2564 มีผลการเบิกจ่ายงบประมาณ ในส่วนของแปลงใหญ่ด้านพืช 10 แปลงใหญ่ จำนวน 23,885,232.45 บาท คิดเป็นร้อยละ 99.75 และแปลงใหญ่ด้านข้าว จำนวน 29,209,845 บาท คิดเป็นร้อยละ 99.96

 **6.2 โครงการส่งเสริมการเกษตร ประจำปีงบประมาณ พ.ศ.2565 กรมส่งเสริมการเกษตร**

 กรมส่งเสริมการเกษตร เป็นหน่วยงานที่มีภารกิจพัฒนาเกษตรกร smart farmer, Young Smart Farmer กลุ่มเกษตรกร วิสาหกิจชุมชน ให้สามารถพัฒนาสินค้าเกษตรให้มีความปลอดภัยและได้มาตรฐานทั้ง GAP และ อินทรีย์ และพัฒนาสินค้าเกษตรแปรรูปต่างๆ ทั้งนี้กรมฯ จะต้องพัฒนาครอบคลุมทั้งประเทศและพัฒนาพืชเศรษฐกิจหลัก เช่น ข้าว ข้าวโพดเลี้ยงสัตว์ กาแฟ ฯลฯ เท่านั้น ดำเนินการพัฒนาเกษตรกรสมาชิกแปลงใหญ่

 ปีงบประมาณ พ.ศ.2565 สำนักงานเกษตรจังหวัดแพร่ ได้รับงบประมาณรายจ่ายประจำปีงบประมาณ พ.ศ.2565 สนับสนุนให้พัฒนาเกษตรกร กลุ่มเกษตรกรและสินค้าเกษตร จำนวน 8 แผนงาน 26 โครงการ งบประมาณทั้งสิ้น 6,091,042 บาท จำนวนเกษตรกร 3,240 ราย จำนวนแปลงใหญ่ 30 แปลง ยกตัวอย่างเช่น

 **6.2.1 โครงการระบบส่งเสริมการเกษตรแบบแปลงใหญ่จังหวัดแพร่**

 แปลงใหญ่ ปี 2563 จำนวน 8 แปลง งบประมาณทั้งหมด 250,000 บาท โดยสนับสนุนด้านการบริหารจัดการถ่ายทอดความรู้ วิเคราะห์จัดทำแผนและปรับปรุงข้อมูลในประเด็นต่างๆ ได้แก่ ผลผลิตที่ได้ ต้นทุนการผลิต คุณภาพ มาตรฐานการผลิต ตลาด และนำข้อมูลมาบันทึกในระบบ Co-farm.doae.go.th บริหารจัดการการถ่ายทอดความรู้ เน้นการพัฒนาคุณภาพ การเชื่อมโยงตลาด และการบริหารจัดการกลุ่ม และส่งเสริมการสร้างมูลค่าเพิ่มสินค้าเกษตร สนับสนุนวัสดุในการพัฒนาคุณภาพเพื่อเพิ่มมูลค่าสินค้าเกษตร เช่น การแปรรูป การเพิ่มมูลค่า การปรับปรุงคุณภาพผลผลิต การเพิ่มช่องทางการจำหน่ายผ่านระบบสารสนเทศ เป็นต้น จำนวน 8 แปลง ได้แก่ แปลงใหญ่แตงโม ต.แม่ยางตาล อ.ร้องกวาง/แปลงใหญ่ยางพารากลุ่มเกษตรกรชาวสวนยาง ต.ทุ่งแล้ง อ.ลอง/แปลงใหญ่พืชผัก ต.บ้านกวาง อ.สูงเม่น/แปลงใหญ่ไผ่ ต.บ้านกวาง อ.สูงเม่น/แปลงใหญ่พืชผัก ต.ไทรย้อย อ.เด่นชัย/แปลงใหญ่ยางพารากลุ่มเกษตรกรชาวสวนยาง ต.สะเอียบ อ.สอง/แปลงใหญ่ส้มเขียวหวาน ต.วังชิ้น อ.วังชิ้น/แปลงใหญ่ส้มเขียวหวาน ต.แม่พุง อ.วังชิ้น

 แปลงใหญ่ ปี 2564 จำนวน 11 แปลง งบประมาณทั้งหมด 425,000 บาท โดยสนับสนุนด้านการบริหารจัดการถ่ายทอดความรู้ วิเคราะห์จัดทำแผนและปรับปรุงข้อมูลในประเด็นต่างๆ ได้แก่ ผลผลิตที่ได้ ต้นทุนการผลิต คุณภาพ มาตรฐานการผลิต ตลาด และนำข้อมูลมาบันทึกในระบบ Co-farm.doae.go.th บริหารจัดการการถ่ายทอดความรู้ เน้นการพัฒนาคุณภาพ การเชื่อมโยงตลาด และการบริหารจัดการกลุ่ม และส่งเสริมการสร้างมูลค่าเพิ่มสินค้าเกษตร สนับสนุนวัสดุในการพัฒนาคุณภาพเพื่อเพิ่มมูลค่าสินค้าเกษตร เช่น การแปรรูป การเพิ่มมูลค่า การปรับปรุงคุณภาพผลผลิต การเพิ่มช่องทางการจำหน่ายผ่านระบบสารสนเทศ เป็นต้น จำนวน 11 แปลง ได้แก่ แปลงใหญ่พืชผัก ต.ป่าแมต อ.เมืองแพร่/แปลงใหญ่พริก ต.แม่ยางฮ่อ อ.ร้องกวาง/แปลงใหญ่ข้าวโพดเลี้ยงสัตว์ ต.น้ำเลา อ.ร้องกวาง/แปลงใหญ่ข้าวโพดเลี้ยงสัตว์ ต.ร้องกวาง อ.ร้องกวาง/แปลงใหญ่สับปะรด ต.บ้านเวียง อ.ร้องกวาง/ แปลงใหญ่ยางพารากลุ่มเกษตรกรชาวสวนยาง ต.ไผ่โทน อ.ร้องกวาง/แปลงใหญ่ลำไย ต.บ้านปง อ.สูงเม่น/แปลงใหญ่พืชผัก ต.น้ำชำ อ.สูงเม่น/แปลงใหญ่ลำไย ต.แดนชุมพล อ.สอง/แปลงใหญ่ส้มเขียวหวาน ต.วังชิ้น อ.วังชิ้น/แปลงใหญ่ไผ่ ต.ป่าสัก อ.วังชิ้น

 แปลงใหญ่ ปี 2565 จำนวน 11 แปลง งบประมาณทั้งหมด 495,000 บาท โดยสนับสนุนด้านการบริหารจัดการถ่ายทอดความรู้ จัดทำแผนและเป้าหมายการพัฒนาของกลุ่มตามการบริหารจัดการ รูปแบบแปลงใหญ่ใน 5 ด้าน และนำข้อมูลมาบันทึกในระบบ Co-farm.doae.go.th ถ่ายทอดความรู้ให้เกษตรกรและบริหารจัดการ เน้นด้านการลดต้นทุน การเพิ่มผลผลิต พัฒนาศักยภาพของเกษตรกรสู่ Smart Farmer และความเข้มแข็งของกลุ่มเกษตรกร/องค์กร/วิสาหกิจชุมชน การตลาดและเชื่อมโยง และส่งเสริมการจัดทำแปลงเรียนรู้เพิ่มประสิทธิภาพการผลิต จัดทำแปลงเรียนรู้เพิ่มประสิทธิภาพการผลิต ทดสอบหรือสาธิตเทคโนโลยีในประเด็นที่เกษตรกรต้องการทราบ หรือเทคโนโลยีที่ต้องการชักชวนให้เกษตรกรพัฒนา ภายใต้ความเห็นชอบของสมาชิกและบูรณาการกับหน่วยงานวิชาการในพื้นที่ จำนวน 11 แปลง ได้แก่ แปลงใหญ่มะม่วง ต.บ้านถิ่น อ.เมืองแพร่/แปลงใหญ่ข้าวโพดเลี้ยงสัตว์ ต.แม่ยางร้อง อ.ร้องกวาง/แปลงใหญ่ยางพารากลุ่มเกษตรกรชาวสวนยาง ต.แม่ทราย อ.ร้องกวาง/แปลงใหญ่ส้มโอ ม.1 ต.ปากกาง อ.ลอง/แปลงใหญ่ส้มโอ ม.3 ต.ปากกาง อ.ลอง/แปลงใหญ่พืชผัก ต.สบสาย อ.สูงเม่น/แปลงใหญ่ลำไย ต.ทุ่งน้าว อ.สอง/แปลงใหญ่พริก ต.ทุ่งน้าว อ.สอง/แปลงใหญ่ส้มเขียวหวาน ต.นาพูน อ.วังชิ้น/แปลงใหญ่ข้าวโพดเลี้ยงสัตว์ ต.น้ำรัด อ.หนองม่วงไข่/แปลงใหญ่พริก ต.น้ำรัด อ.หนองม่วงไข่

**6.3 โครงการตามแผนปฏิบัติราชการประจำปีของจังหวัด ประจำปีงบประมาณ พ.ศ.2565** โดยแบ่งออกเป็น

 **6.3.1 งบพัฒนาจังหวัด** จำนวน 1 โครงการ ได้แก่ โครงการส่งเสริมและพัฒนาสินค้าเกษตรปลอดภัยและเกษตรอินทรีย์จังหวัดแพร่ กิจกรรม เพิ่มศักยภาพการบริหารจัดการสินค้าเกษตร การจัดการหลังการเก็บเกี่ยวและการแปรรูปผลผลิตส้มเขียวหวาน งบประมาณรวมทั้งสิ้น 300,000 บาท เป้าหมายเกษตรกรแปลงใหญ่ส้มเขียวหวาน จำนวน 100 คน

 **6.3.2 งบกลุ่มจังหวัดภาคเหนือตอนบน 2** จำนวน 2 โครงการได้แก่

 1) โครงการเพิ่มขีดในการแข่งขันการเกษตรระดับภูมิภาค ปีงบประมาณ 2565 กิจกรรมหลัก พัฒนาการผลิตสินค้าเกษตรและอาหารปลอดภัย สู่การเป็นแหล่งผลิตสินค้าอินทรีย์ภาคเหนือตอนบน งบประมาณรวมทั้งสิ้น 1,782,700 บาท จำนวน 3 กิจกรรม ดังนี้

 กิจกรรมที่ 1 การถ่ายทอดองค์ความรู้ เพื่อยกระดับมาตรฐานการผลิตสินค้าและอาหารปลอดภัยสู่มาตรฐานสินค้าเกษตรอินทรีย์

 กิจกรรมย่อย 1.1 ส่งเสริมการปรับเปลี่ยนเพื่อเป็นแหล่งผลิตข้าวปลอดภัย เป้าหมายเกษตรกรเตรียมความพร้อมสู่การเป็นแปลงใหญ่จ้าว จำนวน 100 คน งบประมาณ 410,600 บาท

 กิจกรรมย่อย 1.2 การบริหารจัดการแผนการผลิตผักปลอดภัยเพื่อเข้าสู่ตลาดอินทรีย์ เป้าหมายเกษตรกรจำนวน 50 คน งบประมาณ 196,300 บาท

 กิจกรรมที่ 2 พัฒนาระบบสารสนเทศและการประชาสัมพันธ์ เป้าหมายเกษตรกร จำนวน 50 คน 25 กลุ่ม งบประมาณ 175,800 บาท

 กิจกรรมที่ 3 งานมหกรรมแสดงสินค้าและเชื่อมโยงตลาดสินค้าเกษตรและอาหารปลอดภัยกลุ่มล้านนาตะวันออก งบประมาณ 1,000,000 บาท

 2) โครงการบูรณาการสิ่งแวดล้อมและสาธารณภัย (งบเบิกแทนกัน) กิจกรรมหลัก การบริหารจัดการพื้นที่การเกษตรและวัสดุเหลือใช้ทางการเกษตรเพื่อลดปัญหาหมอกควัน กิจกรรมย่อย การปรับเปลี่ยนพื้นที่ปลูกพืชไร่เชิงเดี่ยวเป็นไม้ยืนต้นเพื่อลดการเผาอย่างยั่งยืน เป้าหมายเกษตรกร จำนวน 200 คน งบประมาณทั้งสิ้น 350,000 บาท